АҞӘА, жьҭаара 21 – Sputnik, Бадраҟ Аҩӡба. Абоксиор Герман Арџьениа актәи аҭыԥ никылеит 60 кьыла рҟынӡа зыкапан наӡо рыбжьара имҩаԥысуаз аиндаҭлараҿы ҳәа ҳзааицҳаит аспортсмен иазыҟаҵаҩ Елизбар Џьологәуа.
"Атурнир Урыстәыла Ахраҿа агаразы аиндаҭларахь ашәқәа аазыртуа уснагӡатәуп. Герман ақәгыларақәа хәба мҩаԥигеит, зегь рыҟны аиааира игеит", - еиҭеиҳәоит Џьологәуа.
Аицлабра иалахәын 30-ҩык рҟынӡа Урыстәыла иреиӷьу аспортсменцәа. Урыстәыла абокс азы аԥыжәарагаратә еиндаҭларақәа мҩаԥысраны иҟоуп Санкт-Петербург 2019 шықәса рзы, ԥхынҷкәынмзазы.
Герман Аџьениа 16 шықәса ихыҵуеит. Абокс инапы алакуижьҭеи 5 шықәса ҵуеит.
Иара убас шәаԥхьар ҟалоит:
- Урыстәыла абокс азы атурнир аҟны Герман Арџьениа аразны медал игеит